As escalinatas do Pazo de Mariñán en 3D\nA Deputación da Coruña vén de sacar a licitación a contratación dun servizo de escaneado láser para realizar unha reprodución en tres dimensións das escalinatas do Pazo de Mariñán, situado en Bergondo.\nEsta tecnoloxía permitirá crear imaxes dixitais de gran calidade, mediante unha nube de puntos, que posibilitarán visualizar cada compoñente da escalinata desde tódolos ángulos e posicións. Estas imaxes tridimensionais, ademais de preservar documentación gráfica do estado actual da escalinata, servirán para futuras labores de restauración, limpeza e arranxos puntuais, asegurando que non se perdan ou distorsionen os elementos artísticos e estruturais que a compoñen.\nAo longo de todo o percorrido das escalinatas, atópanse 14 bustos labrados en pedra, todos eles diferentes entre si, que se sitúan sobre as pilastras que delimitan cada tramo das balaustradas. Algúns destes bustos son bifrontes ou incluso trifrontes, xa que presentan varias faces orientadas para para que sempre miren ás persoas que se acercan ás escalinatas desde o patio, o xardín ou o rellano entre os dous tramos de escaleiras.\nA función ou o significado concreto dos bustos de Mariñán considérase unha das cuestións máis enigmáticas do conxunto. Algunhas estruturas parecen representar monxes, indios americanos, aztecas e persoas con vestimentas de diferentes épocas, pero non se sabe a ciencia certa a que personaxes representan. Unha calidade que fai aínda máis necesaria a documentación exacta das características de cada busto, facilitando así o seu estudo e que non se perdan os rasgos únicos das pezas.


A labazada do SÍ catalán. – CONTRADISCURSO [★] Xabier P. Igrexas\nO feito de que Catalunya decidira, por maioría abrumadora do 73’90% dos votos do referendo de onte, dotarse dun novo Estatut é sen dúbida unha boa nova para a cidadanía catalana pero tamén para o conxunto do estado, sobor de todo naqueles territorios como Galiza onde están iniciados os traballos para a reforma do seu estatuto.\nEsta fin de semana Galiza tiña a vista posta no resultado do referendo catalán.\nO sábado as forzas do bipartito galego, Bloque Nacionalista Galego e PSdG-PSOE, asinaban un acordo de cirterios mínimos para a reforma do estatuto de autonomía, que fica actualmente nos seus trámites parlamentares inciais.\nNesos criterios mínimos BNG e PSdG-PSOE fixaron o “solo” do debate, non o teito, senon o espazo do que non caberán reduccións nen rebaixas, partindo do recoñecemento explícito do carácter nacional de Galiza, o aumento da cota de autogoverno, a blindaxe nas súas competencias, a promoción e protección do galego como idioma oficial (o castelán pasaría a ser co-oficial) e un novo financiamento que garanta o desenvolvemento das novas competencias e a conquista de maiores níveis de benestar.\nObviamente ese anuncio en plena xornada de reflexión en Catalunya non foi probabelmente froito da casualística, e pese a coincidir coas vésperas do primeiro ano trala derrota de Fraga, é evidente o forte carácter simbólico do mesmo, xusto no intre no que máis de cinco millóns de catalanas/es estaban a reflexionar o seu voto a respecto do proxecto de reforma do Estatut. A mensaxe que se quixo trasladar desde Galiza, soou alta e clara en todo o estado: o proceso de reforma territorial do estado é irreversíbel e implica o recoñecemento do carácter plurinacional do mesmo.\nPero ademáis quedou meridianamente claro que Galiza non baixará do tren das nacións que desde 1978 copilota xunto a Euskadi e Catalunya. Afirmouse, coa voz da maioría nacionalista e progresista que actualmente governa desde a Xunta, que o povo galego non está disposto a unha rebaixa do seu status no conxunto do estado, senon ao contrario, que aspira a gañar posicións desde o recoñecemento da súa especifidade.\nCatalunya deu o pistoletazo de saída, que culmina co respaldo social maioritario expresado nas urnas a un proxecto que recoloca a Catalunya no seo do estado español e que a dota dos instrumentos e recursos necesarios para aprofundar no seu desenvolvemento social, económico e cultural como povo.\nA indiscutíbel victoria do “sí” supón o triunfo da descentralización do poder e un paso decidido na construcción de novos espazos de convivencia baseados nun status quo nacións-estado e non na imposición. Co novo Estatut de Catalunya o estado español está máis e mellor vertebrado e por fin ábrese unha fiestra de esperanza para os que aspiramos a conquistar máis benestar para as xentes do noso país.\nO sutil pero evidente cuestionamento por parte do PP do resultado, escudándose na baixa participación (que cabe recordar foi casi do 50%), denota a falta de cultura democrática do principal partido da oposición. Falamos da mesma participación que a Xunta Electoral prohibiu propiciar a través dunha campaña institucional da Generalitat alegando que a abstención era tamén unha opción democrática. Pois ben, existe unha forte abstención de persoas que por diferentes razóns decidiron non expresar a sua opinión, pero a clave está en que dos que decidiron manifestala máis de 7 de cada 10 dixeron SI. ¿ Se tivese gañado o “non” coa mesma participación, o PP cuestionaría a lexitimidade do resultado? Non é aceptábel ese descaro da democracia á carta.\nO Partido Popular sigue atrincherado na súa vehemencia anti-nacionalista cun discurso patrioteiro máis propio da España Cañí que dun partido que se di reformista e de centro. Desde o parapeto do pensamento máis reaccionario, en forma dun Acebes ou un Zaplana desquiciados ou dun Rajoy cada vez máis alonxado da realidade social, o PP caba a súa propia tumba política co seu intento malogrado de enfrontar territorios no nome da sacralizada unidade patria.\nEn síntese: Catalunya deu a primeira labazada e Galiza acaba de erguer a man.\nOnte gañamos todas/os.\nPublicado en Xornal.com o 19/06/06\nAnterior Previous post: ¿Renovarse para morrer?\nSeguinte Next post: Bóveda. Somewhere over the raimbow.


murales | Comité Cidadán de Emerxencia para a Ría de Ferrol\nPosted tagged ‘murales’\nAs prazas e rúas de Ferrol enchéronse hoxe de arte e reivindicación. Artístas plásticos, músicos, cicadás e cidadáns, seguindo a convocatoria do Comité Cidadán de Emerxencia para a Ría de Ferrol, déronse a man nas nosas rúas, nunha xornada festiva, amosando o seu rexeitamento a perigosa ubicación da Planta de Gas no interior da Ría.\nNoraboa a tod@s e ¡PLANTA DE GAS FORA DA RÍA!\nConvidamos a toda a cidadanía a disfrutar da obra realizada.\nTags: a ría na rúa, artistas ferrol, murales, Planta de Gas


O Segrel do Penedo: 2019\nPosted by O Segrel do Penedo at 23:22 0 comments\nLabels: Banda Deseñada, Nadal, Narrativa, novidades, poesia, Suxestións Lectura\nNestas datas os alumnos de primeiro da ESO, animados polas súas titoras, quixeron retomar o tradicional costume das tarxetas de Nadal, que as novas tecnoloxías e a inmediated que supoñen, foron mudando desde hai uns anos, para dar paso ás felicitacións dixitais.\nDeixámosvos unha mostra do seu traballo, que ademais aproveitaron para decorar o corredor.\nO Segrel deséxavos... BO NADAL E DITOSO ANINOVO!!\nPosted by O Segrel do Penedo at 20:26 0 comments\nLabels: Debuxos, Desexos, Nadal, Redes Sociais, TIC\nEste pasado luns, 25 de novembro, o IES de Fene quixo poñer o seu gran de area na loita contra a violencia machista. Esta conmemoración naceu en 1981 en memoria das irmás Mirabal, activistas políticas dominicanas que foron asasinadas polo réxime dictatorial do Xeneral Trujillo, o 25 de novembro de 1960. Sen embargo non foi ata 1999 cando a ONU asumiu esta reivindicación e convidou a todo tipo de organizacións a fomentar actividades para sensibilizar sobre o problema da violencia contra as mulleres.\nNo noso país son xa 52 voces menos as que este ano berraron NIN UNHA MÁIS!!\nNós levamos a cabo unha serie de actividades que tiveron como eixe central mostrar as mans contra a violencia de xénero. Neste senso os alumnos de 1º da ESO escribiron un poema de Gioconda Belli de xeito colaborativo e debuxaron as súas máns violeta para mostrar a súa repulsa.\nAdemais do anterior habilitamos espazos de "mans brancas" esixindo a fin da violencia machista onde todos os que quixeron puideron plasmar a súa man en branco.\nNo segundo recreo fixemos unha foto nas pistas traseiras do centro en torno a un gran lazo violeta que colocaron os nosos compañeiros dos ciclos formativos de grao medio de 1º de Electromecánica e 2º de Soldadura.\nAlumnos de 3º traballaron o tema da violencia contra as mulleres nas horas de titoría a través da visualización da película "En tierra de hombres" que mostra a loita pola igualdade entre homes e mulleres e pola fin das agresións machistas.\nPor último desde a biblioteca quixemos sacar ao hall unha selección de fondos que teñen como temática a violencia contra as mulleres, coroada por carteis elaborados polos alumnos de 2º da ESO, con frases reivindicando a loita en contra desta lacra.\nFai click para ver todo o álbum\nPosted by O Segrel do Penedo at 20:12 0 comments\nLabels: Dereitos Humanos, Igualdade, Valores, Violencia, Violencia de Xénero, Violencia Machista, Xénero\nSamaín no Segrel\nEsta pasada semana celebramos o Samaín no IES de Fene. Ademais do tradicional magosto, quixemos ambientar un pouco a nosa biblioteca para a ocasión. Para iso fixemos unha pequena selección de fondos que nos recordan estas datas, contos de medo e terror, bruxas, trasnos e ata a Santa Compaña paseáronse pola biblioteca do IES de Fene e enchéronse de tearañas tecidas para a ocasión. Candeas, cabazas e mesmo un esquelete e unha caveira que, desde o laboratorio de Ciencias, non quixeron faltar á festa.\nFai click na imaxe para ver o álbum\nDeixámosvos unha selección de lendas para a ocasión.\nPosted by O Segrel do Penedo at 21:20 0 comments\nLabels: Galicia, Lendas, Samaín, Terror, Tradición Oral\nComezo dos clubs de lectura\nUn ano máis, e xa van trece, estamos botando a andar os clubs de lectura do Segrel. Este curso teremos dous grupos de rapaces, un de alumnos de 1º e 2º da ESO e outro con alumnos de 3º e 4º, e un grupo de adultos onde contamos non so coa participación de nais e pais dos nosos rapaces, senón tamen co que nos gusta chamar amigos do Segrel, nais e pais de antigos alumnos que atoparon no club de lectura un lugar onde compartir e comentar as lecturas ou como din algúns un motivo para atopar e ler libros que quizais non terían lido noutras circunstancias.\nA semana pasada foi a quenda dos máis pequenos, os rapaces de 1º e 2º da ESO, que teran a súa reunión semanal o segundo martes de cada mes entre as tres e as catro da tarde. Elixiron como primeira lectura "Billy Elliot" de Melvin Burgess, que conta a historia dun rapaz apaixonado pola danza.\nEste pasado martes tivemos doble sesión. Por unha banda os rapaces de 3º e 4 da ESO que, no mesmo horario que os seus compañeiros máis pequenos pero o terceiro martes do mes, comezarán con "Eskoria" de Alfredo Gómez Cerdá, sobre o tema do bulling e o maltrato entre iguais. Máis á tardiña tivemos o encontro con club de pais, nais e amigos do Segrel, que se reunirán tamén o terceiro martes do mes pero a iso das seis da tarde. Os adultos comezarán lendo a novela de Santiago Lorenzo "Los asquerosos".\nDesexámosvos que sigades disfrutando de lecturas compartidas.\nPosted by O Segrel do Penedo at 17:49 1 comments\nLabels: Club de Lectura, Lecturas, Lecturas Compartidas\nLabels: Cómic, Divulgación, Música, Narrativa, Suxestións Lectura, Xogos\nE chegou o día, hoxe, martes 21 de Maio, ás 9 da mañá, representantes dos distintos partidos políticos do Concello de Fene participaron na Biblioteca do Segrel nunha Pecha Kucha organizada polo alumnado de 3ºESO que está a desenvolver un proxecto sobre sostibilidade “A sustainable Fene” na materia de Inglés. Asistiu tamén o alumnado de 4ºESO da materia de Bioloxía.\nConnosco estiveron D. Xoán M. Bastida (Compromiso por Galicia), D. Joám L. Ferreiro (BNG), D. Gumersindo Galego (PP), Dona Mª del Carmen Martínez (EU-IU) e D. Antón Noceda (PSG-PSOE) que expuxeron os seus proxectos sobre sostibilidade para o Concello de Fene.\nO encontro foi presentado e dirixido por dúas alumnas de 3ºESO, Lucía e Adriana quen tras explicar as regras dunha Pecha Kucha fixeron o sorteo das quendas de palabra.\nComezou o representante do PSG-PSOE. Os seus obxectivos; reducir a contaminación, facer un concello sostible, transformación de combustibles fósiles, edificios eficientes e traballar para mudar os nosos hábitos. Facendo fincapé no problema económico destas iniciativas.\nA seguinte foi a representante de EU-IU, para quen é fundamental a recuperación dos espazos naturais, a limpeza dos montes, a ampliación de zonas verdes, promover o uso de paneis solares, a reciclaxe e a educación ambiental dende os colexios e o concello.\nPara o representante do BNG é fundamental que coñezamos a nosa contorna, falou das tres R's, a necesidade de pasar de fósiles a renovables e buscar o xeito de aforrar o consumo.\nEn cuarto lugar foi o representante de Compromiso por Galicia quen quixo deixarnos ben claro a diferencia entre sustentabilidade e sostibilidade, falou dos 17 compromisos para un futuro sostible promovidos pola ONU e da necesidade de urbanizar sen prexudicar ás xeracións futuras.\nEn último lugar o representante do PP fixo fincapé no feito de que todos, independentemente das cores que cada quen representaba, estaban de acordo na loita por un Fene sostible. Falounos do Pacto dos alcaldes europeos por unha enerxía sostible local, da implantación dos contedores marróns para os restos orgánicos e da depuración das augas.\nLogo, abriuse unha moi interesante quenda de preguntas por parte do alumnado que amosou o seu interese por saber os motivos polos que a planta de reciclaxe permanece pechada, a posibilidade de creación dun carril bici, o uso de enerxías renovables, a limpeza do fondo da ría, a creación de zonas verdes, a protección da flora e a fauna autóctonas...\nAsí transcorreron as case dúas horas que durou esta interesantísima experiencia na que a política entrou no instituto da man dun proxecto da materia de inglés no que o seu principal obxectivo e concienciar ao noso alumnado da importancia do noso papel na loita por un futuro mellor.\nClicar na imaxe para ir ao Álbum\nPosted by O Segrel do Penedo at 16:00 2 comments\nLabels: Fene, Inglés, Pecha Kucha, Política, Proxecto Documental, Sostibilidade\nPecha Kucha "Por un Fene sostible"\nO vindeiro martes, 21 de maio ás 9.00 am, os distintos partidos políticos con representación no Concello de Fene participarán no IES de Fene nunha Pecha Kucha organizada polo alumnado de 3ºESO que está a desenvolver un proxecto sobre sostibilidade “A sustainable Fene” na materia de Inglés.\nCada candidato disporá dun máximo de 6 minutos para expoñer os seus proxectos sobre sostibilidade para Fene. Tras as distintas exposicións abrirase unha quenda de preguntas por parte do alumnado.\nEste proxecto se está a desenvolver ao longo deste 3º trimestre no que xa tiveron lugar distintas actividades:\nCharla presentación da estratexia ecolóxica práctica para enfrontarse ao Cambio Climático baseada nos principios de: Simplicidade, Eficiencia e Renovabilidade.\nSimplicidade, reducción de consumos superfluos e innecesarios.\nEficiencia, realizar accións axustadas aos principios de sostibilidade cun factor de aproveitamento maior dos recursos.\nRenovabilidade, uso de fontes enerxéticas limpas descentralizadas e locais de orixe Solar.\nPresentouse así mesmo o Proxecto Precious Plastic.\nEsta charla correu a cargo de Xabier Picos educador de ASPANEPS e membro da Asociación Picos do Sol.\nVisita ao centro ocupacional de ASPANEPS onde se desenvolve un extraordinario programa de Compostaxe Comunitaria e horta ecolóxíca.\nExposición sobre a Pegada Ecolóxica.\nO obxectivo xeral deste proxecto é concienciar ao noso alumnado da importancia do noso papel na loita por un futuro mellor.\nPosted by O Segrel do Penedo at 15:27 1 comments\nLabels: Cambio Climático, English, Pecha Kucha, Pegada Ecolóxica, Sostibilidade\nCon motivo da celebración do Día das Letras Galegas, no Segrel organizáronse distintas actividades.\nO EDLG organizou I Concurso Galeoke, celebrándose a gran final o mércores 15 que rematou coa actuación do grupo Arredemo formado por alumnado de 4ºESO e 2ºBacharelato.\nCharla sobre "O Galego no Cine" a cargo de Brais Romero licenciado en Comunicación Audiovisual.\nXunto a exposición sobre Antón Fraguas, o equipo da biblioteca organizou unha pequena mostra dos nosos fondos en galego; novela, poesía, cómic, álbum ilustrado, cine, música e libros informativos.\nO xoves, durante o recreo, Gabi e Sabela (3ºESO) leron o poema "A Fala" de Manuel María. Poema que, xunto cun marcapáxinas, foi o agasallo que recibiron profesorado e alumnado neste Día das Letras.\nLabels: Álbumes Ilustrados, Cine, Cómic, Exposición, Letras Galegas, Libros informativos, Marcapáxinas, Música, Narrativa, Novela, Poesía\nNesta ocasión a celebración do Día do Libro, xunto cunha exposición das últimas novidades chegadas á nosa biblio, o grupo da biblioteca preparou un pequeno agasallo para alumnado e profesorado. Un agasallo co que achegar as nosas suxestións de lectura dun xeito orixinal: "Un título e unha rosa", rosa feita de papiroflexia coa axuda de Laura, profe de inglés e unha experta en origami.\nUn agasallo que encantou aos nosos usuarios!\nPosted by O Segrel do Penedo at 15:14 0 comments\nLabels: Día do Libro, Literatura, Papiroflexia\nHoxe, 11 de Febreiro, celébrase o Día Internacional da Muller e a Nena na Ciencia e no Segrel organizamos varias actividades para conmemorar esta data.\nAo longo deste trimestre estamos a desenvolver en 2ºESO o proxecto "Women in Science" na materia de Inglés. O produto final será unha liña temporal na que amosaremos todas aquelas mulleres que, ao longo da historia, tiveron un papel fundamental nos avances científicos de todos os tempos a pesar dos moitos atrancos cos que se tiveron que enfrontar polo mero feito de ser mulleres.\nEn novembro de 2017 a ONU proclamou o 2019 como o Ano Internacional da Táboa Periódica dos Elementos Químicos. Con tal motivo, a enxeñeira química Teresa Valdés-Solís publicou a Táboa Periódica das Científicas, reservando as Terras Raras ás españolas.\nNos grupos de 4ºESO debatemos o vídeo "Mi hija quiere ser ingeniera"\nAsí mesmo, organizamos unha exposición cunha breve reseña biográfica dalgunhas destas mulleres, en Galego e Inglés e os fondos de que dispoñemos na nosa biblioteca tanto de literatura como de cine.\nPosted by O Segrel do Penedo at 20:05 0 comments\nLabels: Ciencia, Científicas, Cine, Literatura, Mulleres, Mulleres na Ciencia, Táboa Periódica das Científicas, Vídeo\nComo cada 30 de Xaneiro, alumnado e profesorado participamos nas actividades que se organizan dende distintos departamentos. Nesta ocasión os encargados da tarefa fomos o departamento de Matemáticas e a Biblioteca.\nFixemos un mural partindo das simetrías de Escher que acompañamos da palabra PAZ escrita en distintas linguas.\nEstanse a rematar as grúas de papiroflexia que, ao longo das vindeiras semanas, polo traballo que leva, utilizaremos para decorar a nosa biblioteca cun arco da vella.\nNa Hora de Ler, nos cursos da ESO, cada alumno leu un poema da escolma "Poemas pola Paz" que organizamos para esta data.\nVelaí tedes como se desenvolveu a xornada...\nLabels: Día da Paz, Escher, Mural, Papiroflexia, Poemas


A Xunta licita as obras para conectar á liña de alta tensión a subestación eléctrica que dará servizo ao parque da Sionlla\nCun investimento de 474.351,71 euros, esta actuación permitirá subministrar enerxía á subestación de Formarís, actualmente en construción\nSantiago de Compostela, 17 de outubro de 2020-. A Xunta de Galicia investirá preto de medio millón de euros nas obras destinadas a subministrar enerxía á subestación eléctrica de Formarís, que se está a construír para dar servizo ao parque empresarial da Sionlla, en Santiago de Compostela.\nO Consello de Administración da empresa pública Xestur, dependente da Consellería de Medio Ambiente, Territorio e Vivenda, acaba de autorizar a licitación desta obra por un importe de 474.351,71 euros.\nEn concreto, os traballos previstos consistirán na execución dunha liña de entrada e outra de saída á subestación, que desta maneira quedará conectada coa liña de alta tensión Finsa-Sigüeiro. As liñas de entrada e de saída estarán soterradas en parte do seu trazado e conectarán coa alta tensión a ambos lados do orbital.\nActualmente están en execución as obras de construción da subestación eléctrica de Formarís, cun investimento por parte de Xestur de 2,5 millóns de euros e que reforzará o actual subministro eléctrico ao parque da Sionlla, garantindo o mesmo para as empresas que se instalen nesta área industrial no futuro.


CONFERENCIA DIBULGATIVA DO PROXECTO MARDELAXE\nCONFERENCIA SOBRE A VISIÓN FUTURISTA DO TURISMO MARIÑEIRO NA COSTA DA MORTE\nO día 21 de XULLO do 2007, A Coordinadora do Proxecto Loly Mira Santos desplazouse a Confraría de Pescadores de Corcubión con motivo de expoñer a experiencia do Proxecto Mardelaxe como un dos proxectos que engloban a visión futurista do turismo mariñeiro.\nSantos participou explicando as actividades de caracter turístico que se realizan no Proxecto Mardelaxe co obxetivo de ser un complemento económico para as actividades dos mariñeiros do porto de Laxe.\nUnha parte importante da ponencia foi as respostas que se deron para tódalas preguntas e dúbidas que se expuseron por toda a xente do mar que se encontraba ali; entre eles o Patrón Maior da Confraría.\nColaboraron Confraría de Pescadores de Corcubión; Xunta de Galicia - Consellería de Pesca e Asuntos Marítimos.


Acrylic Times combina con elegancia xornais e RSS | Martech Zone\nVenres, maio 1, 2009 Domingo 24 de abril de 2016 Douglas Karr\nO meu amigo Bill converteume en MacHeist hai un tempo. MacHeist é unha gran cousa: xuntan un paquete de aplicacións para Mac que podes mercar cun forte desconto. Se a xente compra e se recada o suficiente diñeiro para a caridade, proporcionan cada licenzas de comprador para cada aplicación de todo o paquete.\nÉ unha enxeñosa táctica de mercadotecnia, xa que presiona aos participantes para que se viralicen, promocionen o paquete e busquen a outras persoas para mercar.\nMacHeist 3 acaba de completarse e ten algunhas aplicacións incribles. A campaña foi un éxito e todas as aplicacións teñen licenza. Unha das aplicacións era Pasta de acrílico, unha aplicación fascinante para xestionar e ler os teus feeds RSS. Todo sobre a aplicación é único: non utiliza ningún paradigma de navegación nin usa as vellas tácticas de navegación. Nuns segundos poderás descubrilo ... é moi intuitivo.\ntags: aplicacións de acrílico de pasta de acrílicotempos acrílicoslector de alimentaciónmachista


Toysal promove en Industria un plan de restauración da Canteira de Casalonga que inclúe tecnosolos\nO Concello vén de recibir, este venres 14 de setembro, unha Solicitude de informe sobre o plan de restauración para a concesión da explotación "Casalonga" número 6996. Este plan de restauración da antiga canteira da Casalonga está promovido pola empresa Toysal, propietaria das parcelas e da cuadrícula mineira que da dereito á explotación da mina. Podes consultar aquí a solicitude da Xunta.\nPodes consultar o plan de restauración presentado por Toysal premendo aquí\nO Concello de Teo dispón de 10 días hábiles para "a emisión do correspondente informe sobre materias da súa competencia". Neste caso a única competencia sería urbanística. Os servizos técnicos xa están revisando o Plan de restauración e nos próximos días teremos máis datos sobre o sentido do informe municipal.\nDende o departamento de Urbanismo xa se ten solicitado dende hai días unha entrevista co Director Xeral de Minas, Ángel Bernardo Tahoces, na que se pedía precisamente información sobre o plan de restauración.\nA empresa Toysal recolle no documento presentado na Xunta o listado de materiais cos que pretende rechear o oco da canteria xa explotada. Concretamente son inertes obtidos dos seguintes procesos: residuos de prospeccióin, extracción de minas e tratamentos físicos e de minerais; residuos de procesos térmicos; da construcción e demolición e residuos municipais. Segundo o mesmo documento, que podes consultar premendo aquí, o volume total de inertes que queren empregar na restauración será de 9.186.694,4 metros cúbicos. O plan recolle que "segundo se vaia rematando a fase de remodelación do terreo, é dicir, o recheo do oco de explotación, progresivamente se procederá ó estendido da capa de material coas características necesarias para que se produza unha correcta revexetación. Esta última capa podería ser a propia terra vexetal, retirada e acopiada previamente á explotación do recurso, ou un substituto da mesma como poden ser como poden ser os tecnosolos.\nInformación á plataforma\nEsta mesma mañá dende Urbanismo xa se falou cos representantes da Plataforma Casalonga Limpa de Residuos para informar desta nova solicitude da Xunta de Galicia.\nPlan de restauración Casalonga Nº 6996.pdf6.95 MB\nNace Delas Fest, o primeiro festival de arte urbana feminista de Europa\nO día 9 comeza a campaña 'Tamén no Nadal, comercio local´\nDebuxa o Nadal, concurso de postais infantil e xuvenil


Nigrán estrea o ciclo Sona Gaifar coas actuacións de Belém Tajes, Akazie, Fon Kid e Yugen Kala - ValmiñorTV\nInicioGALEGONigrán estrea o ciclo Sona Gaifar coas actuacións de Belém Tajes, Akazie, Fon Kid e Yugen Kala\nA primeira sesión de Sona Gaifar terá como invitados a 4 proxectos de artistas novos pero de gran proxección nacional e internacional. A actuación en vivo ven da man de Belém Tajes, cantante e compositora, teclado e voces do proxecto Vudú e anteriormente en outras formacións, coma os míticos Luar na Lubre. Co proxecto Vudú foi gañadora do Premio Martín Códax da Música galega en 2017 na categoría Blues/Funk/Soul. A súa proposta parte de letras chegadas da música tradicional galega con harmonías fundamentalmente Soul e R&B, música íntima, elegante para grandes-pequenos momentos.\nNo apartado de DJ’s e selectores musicais, abrirá a sesión a xovencísima viguesa Akazie. Con herdanza musical latina e influenciada polo jazz e o hip hop, mestura un espectro sonoro baseado na electrónica percusiva con influencias da música africana, lusófona ou árabe.\nTamén estará Fon Kid, un dos DJ’s máis respectados e experimentados de Galicia no eido da música disco e de raíz negra (funk, soul…), residente do bar Pénjamo en Patos dende hai xa varios veráns e responsable dos eventos e programa de radio Under the Ball.\nE pechando a xornada estarán Yugen Kala, nova dupla de produtores e DJ’s vigueses, quen con tan só 16 anos veñen de editar un dos discos máis sorprendentes e mellor valorados pola crítica nacional e internacional deste 2020. Ademais, están nomeados coma finalistas na edición deste ano dos Premios Martin Códax da Música -categoría electrónica-.\nA entrada ó evento é de balde ata completar aforo. Haberá unha distribución de cadeiras e mesas para que os asistentes poidan mantela distancia de seguridade, ademais de cumprilos protocolos de seguridade vixentes.\nSona Gaifar é un evento promovido polo Concello de Nigrán co apoio da Deputación de Pontevedra e coa produción e comisariado artístico de Certain Music e o xestor cultural e DJ nigranés Victor Flores.


Cocido Maragato: Pratos típicos do Camiño de Santiago - Vivecamino\nA gastronomía do Camiño de Santiago é variada e rica, chea de pratos únicos que quentan a alma do peregrino a través do estómago, como o cocido maragato\n? Gastronomía do Camiño de Santiago: O cocido maragato\nO cocido que se serve ao revés\nDe onde é típico?: Provincia de León\nOutros pratos típicos da zona: Botelo do Bierzo, Bacallau ao allo arriero\nO cocido maragato é un guiso tradicional castelán que toma o seu nome da comarca da Maragatería, na provincia de León. Orixinalmente este prato tradicional era preparado e consumido polos traballadores do campo: unha única comida no día para afrontar unha dura xornada de traballo baixo o sol ou a expensas do frío e o vento.\nÉ un prato realmente completo e consistente (perfecto para calquera peregrino despois de percorrer unha dura etapa do Camiño Francés) que require ser cociñado lentamente, incluíndo ingredientes como legumes, carne e verduras. Primeira cócese a carne para dar como resultado a sopa, que se serve espesa, con fideos ou con pan.\nUna das características máis coñecidas e únicas do cocido maragato son os seus tres " vuelcos ao reves"; é dicir, tradicionalmente sérvese aos comensais -sempre en grandes fontes separadas- comezando pola carne, daquela os garavanzos e verduras e por último a sopa, xusto en orde inversa respecto a outros cocidos tradicionais.\nNa elaboración do cocido maragato, que por suposto se serve quente, pódense utilizar máis dunha decena de tipos de carne diferentes (aínda que tradicionalmente fálase de sete carnes), como o chourizo, a chacina, o morro de porco, a carne de vaca, carne de galiña, touciño...\nReportaxe Camiño de San Olav: O Camiño de Santiago noruegués, de Oslo a Trondheim\nReportaxe Cantas formas hai de percorrer o Camiño de Santiago? Vantaxes e desvantaxes


Os colapsos sanitarios, motivo de enfrontamento nos concellos\nRedacción | Luns, 15 de Xaneiro de 2018, 18:50\nARCHIVADO EN | atención sanitaria colapso urxencias hospitais\nO alcalde da Coruña, Xulio Ferreiro, trasladou á membros do colectivo SOS Sanidade Pública o "apoio da Corporación municipal" ás diferentes mobilizacións convocadas por este colectivo en defensa da sanidade pública o día 24 na Coruña e o 4 de febreiro en Santiago, segundo informa o goberno local.\nFíxoo nunha reunión celebrada no Palacio Municipal de María Pita. O obxectivo foi "abordar a situación dos servizos sanitarios na cidade", explica en referencia ás denuncias sobre os "colapsos" no servizo de urxencias do Complexo Hospitalario Universitario da Coruña (Chuac) e a falta de persoal.\nO alcalde de Vigo, Abel Caballero, esixiu este luns unha "reconsideración" da atención sanitaria na cidade, que cualificou como "dramática", e advertiu de que hai "indignación" entre os cidadáns, e unha gran "alarma social".\nAsí o manifestou o rexedor tras manter unha reunión con representantes comarcais e da área de Sanidade de CIG, CC.OO. e UXT, aos que trasladou o apoio do goberno municipal nas súas reivindicacións. "Compartimos a súa inmensa preocupación pola deficientísima atención nunha área de medio millón de persoas", proclamou.\nSegundo apuntou, en Vigo conflúe o "erro histórico" de deseñar " mal" o Hospital Álvaro Cunqueiro (HAC), cos "recortes" da Xunta en materia de sanidade, uns recortes que a cidade "padece de forma dramática".\nPola súa banda, os sindicatos trasladáronlle ao rexedor, no encontro mantido este luns, a súa preocupación pola situación da área sanitaria, e incidiron en que os problemas puntuais do pico de gripe puxeron ao descuberto "as vergoñas" da dita área. Segundo advertiron, a área sanitaria viguesa "ten unha patoloxía propia, que é a falta de recursos estruturais e humanos, tanto en atención especializada como en atención primaria".\nO portavoz do PSOE no Concello de Ourense, Ángel Vázquez Barqueiro, esixiulle este luns ao alcalde Jesús Vázquez (PP) "que saia do seu retiro invernal" e se reúna de forma inmediata cos responsables do Servizo Galego de Saúde (Sergas) e cos colectivos profesionais de sanidade para "buscar entre todos unha solución á precariedade do servizo sanitario na cidade".\nA petición prodúcese tres días despois de que os traballadores do Complexo Hospitalario Universitario de Ourense (CHUO) se manifestasen ás portas do centro sanitario por unha redución no número de camas, persoal e medios.\nPola súa banda, o alcalde de Ourense manifestou "non entender as críticas" dun partido que "durante oito anos" á fronte da cidade "non fixo nada e mirou para outro lado". Vázquez cominou ao portavoz socialista a acudir ao hospital para "ver" como "se están desenvolvendo obras e proxecto" que "foron solicitados polo alcalde".


20:10 Luns, 25 de Marzo de 2019\nNon nos estrañemos se asistimos a un novo intento de “movemento democratizador”, “revolución de cores” “primavera nicaraguana” etc...\nNas últimas semanas sorprendeunos a violencia en Nicaragua, con duros enfrontamentos entre manifestantes e policía que provocaron arredor de cincuenta mortes. Conforme ía chegando información ao respecto da situación nese país sabíamos de protestas contra unha proposta gobernamental de modificación da Seguridade Social, que se transformaban nunha mobilización contra o “réxime” de Daniel Ortega e Rosario Murillo, na que se reivindicaba a “democratización” e a instauración dun “goberno provisional” para organizar unha “ordenada transición”. Dicíasenos que os universitarios tiñan “espertado”; e falábase do importante papel das redes sociais, co cancelo #SOSINSS como divulgador dunhas protestas extremadamente violentas, que nalgunhas imaxes lembraban as guarimbas producidas en Venezuela pero cun nivel de sincronización moito maior e máis xeneralizadas.\nA situación que se está a dar en Nicaragua é moi estraña, nun país considerado como dos máis seguros e pacíficos da rexión e no que o goberno da Frente Sandinista presidido polo ex-guerrilleiro Daniel Ortega leva anos no poder, cunha ampla maioría absoluta renovada en novembro de 2016. Un Daniel Ortega criticado por sectores da esquerda que o acusan de corrupto, de traizoar os principios do sandinismo e de entregarse ao neoliberalismo; críticas baseadas no feito real de que o goberno da FSLN mantiña até agora unha alianza coa xerarquía da igrexa católica e con importantes dirixentes do sector empresarial, alianza debida segundo o sandinismo á necesidade dun proceso de unidade nacional para pechar definitivamente as feridas provocadas polos enfrontamentos armados do século pasado.\nO feito que fai estourar as protestas é a proposta gobernamental de reforma da seguridade social, que en Nicaragua é de cobertura ampla tanto en canto a pensións como a asistencia sanitaria en comparación con outros sistemas da rexión. A proposta, retirada polo goberno despois dos enfrontamentos, era dun aumento das cotizacións tanto de patronal (do 19% ao 22,5%) como de traballadores e traballadoras (do 6,25% ao 7%) e unha especie de copago que supoñía reducir as pensións nun 5%; pero non introducía as directrices do Fondo Monetario Internacional de aumentar a idade de xubilación e os anos cotizados para poder acceder á pensión (neste momento nos 60 anos de idade e 15 de cotización) e de reducir as prestacións sanitarias.\nSendo lóxica a protesta por parte de quen se verían afectados negativamente por esta reforma da seguridade social, non deixa de ser curiosa a reacción da Igrexa católica e da patronal, ambas acompañadas dunha virulencia nas súas declaracións non propias de quen mantén unha proveitosa situación de alianza, aínda que só sexa de intereses, co goberno.\nInmediatamente entraron en acción os EEUU repatriando ás familias do seu persoal diplomático e reducindo os servizos na súa embaixada, ao tempo que o Departamento de Estado emitía un comunicado no que chamaba a “resolver o conflito actual, restaurar o respecto aos dereitos humanos e alcanzar un futuro mellor e máis democrático”, non semellan casuais as dúas últimas palabras do comunicado.\nDetrás dos EEUU chegaron a OEA, a UE, e todos os gobernos que acotío responden ao mandato de Washington; destacando no caso do estado español o pronunciamento do rei Filipe VI aproveitando a entrega do Premio Cervantes a Sergio Ramírez, antigo dirixente da FSLN situado desde hai anos na oposición ao sandinismo e ao resto de procesos políticos anti-imperialistas do continente americano.\nA importante repercusión internacional dos feitos acontecidos en Nicaragua con protestas que semellan intensificarse neste momento, debe levarnos a analizar o que aí acontece non como un simple problema interno. Para facelo non é preciso ser confesionais coa liña política adoptada pola FSLN, a nosa postura favorábel ou crítica co goberno nicaraguano non debe impedir que fagamos unha análise da situación global na que se enmarcan eses feitos.\nOs acontecementos de Nicaragua enmárcanse na loita que se desenvolve entre os gobernos progresistas e nacionalistas e uns EEUU que teñen recuperado posicións. Nos últimos tempos na rexión asistimos á virulencia da dereita no tratamento do caso Lula, á falla de avances no proceso de paz en Colombia agora en situación crítica coa prisión do comandante Santrich, á inestabilidade no Ecuador, á nova ofensiva dos EEUU contra Cuba, á grave crise de Unasur debida ao abandono desta alianza de Arxentina, Brasil, Colombia, Chile, Perú e Paraguai, e ao papel cada vez máis activo da OEA fundamentalmente contra Venezuela.\nA todo isto debemos engadir que en Nicaragua hai dous elementos, dos que pouco se fala, que os EEUU consideran moi perigosos para seus intereses, e nos que están implicados os seus principais adversarios, Rusia e China.\nUn é o funcionamento desde abril do ano pasado en territorio nicaraguano da estación “Chaika” que forma parte do programa de seguimento á navegación vía satélite ruso (algo semellante ao sistema GPS occidental), estación que os EEUU consideran un perigo e á que consideran un centro de espionaxe.\nO outro é o proxecto do Gran Canal Interoceánico que o goberno de Nicaragua outorgou ao consorcio chino HKND Group, que suporía un durísimo golpe para a economía e o comercio dos EEUU abrindo unha nova vía con maior capacidade que o actual Canal de Panamá. Un proxecto paralizado neste momento debido a dúbidas en canto á súa viabilidade financeira e a que China ten mellorado as relacións con Panamá aceptando este último país formar parte da variante marítima da Ruta da Seda, Pero que segue sendo un perigo potencial para os intereses norteamericanos.\nTodos estes elementos permiten sospeitar que pode haber algo máis alá das lóxicas protestas pola reforma da seguridade social. Non nos estrañemos se asistimos a un novo intento de “movemento democratizador”, “revolución de cores” “primavera nicaraguana” etc..., pois 195 anos despois da promulgación da doutrina Monroe segue gravado no adn dos distintos gobernos dos EEUU o de que América Latina é da súa propiedade.\n1 comentarios | 827 lecturas\n[03-05-2018 00:03] Lampreo Meconio comentou:\nConcordo. Algo está a pasar. E mira que non hai como que unha parella" revolucatólica" sexan Presi e Vicepresi. Dani e Rosario. Non hai como dirixir o país ca banda sonora da cópula á mañanciña e cos arroutos despous do café de mediodía. O amor da Fundación para a Promoción do Amor da Rosarillo, como bandeira e motor, fervedoiro de ideas e propostas "pasteleiras". Incríbel o das protestas. Hai tema.


Vieiros: Galiza Hoxe - O PSdeG cavila renunciar ao recurso en Palas para evitar concederlle máis tempo a Cacharro\nA nova Deputación adiaríase até finais de ano\nSerá a propia dirección do partido a que decida se teima en continuar a reclamación electoral en Palas de Rei.\nTags: Deputación de Lugo Palas de Rei PSdeG\nAs presuntas irregularidades no ámbito da Deputación de Lugo e as presas por apartar ao actual presidente, Francisco Cacharro, do poder na institución, son o principal argumento co que os socialistas cavilan en renunciar a esa reclamación.\nDesde o momento en que á Xunta Electoral de Zona se lle comunique oficialmente a resolución sobre o recurso e se faga a proclamación dos candidatos, o PSdeG contará cun prazo de até tres días para a posíbel presentación doutro recurso, desta volta pola vía contencioso-admnistrativa.\nEn xogo podería estar a alcaldía de Palas de Rei, onde o PP tirou a maioría absoluta con dous votos de vantaxe sobre o PSdeG, 1432 fronte a 1430 papeletas, repartíndose respectivamente seis e cinco asentos. No reconto posterior diante da Xunta Electoral de Zona, detectouse que faltaban dúas das papeletas que foran consideradas nulas. Posteriormente, e ao iren presentar recurso os socialistas, un novo reconto amosou dous votos que presuntamente, non estaban o día antes. Inicialmente, a Xunta Electoral Central desestimou o recurso. A lea impediría a constitución da Deputación, podería rematar en repetición dos comicios nas mesas electorais afectadas e os asentos da Deputación poderían quedar pendentes de renovar até o próximo mes de novembro.\nMentres, e ao tempo que desde o PSdeG abrollaban os comentarios sobre os posíbeis candidatos a sentar na presidencia da institución, o voceiro do grupo socialista durante os últimos oito anos, Manuel Martínez, ofreceuse publicamente a asumir o cargo. Ademais do aval do seu traballo de oposición neste tempo, Martínez defende a recentemente conquistada alcaldía de Becerreá.


GALICIA ESTREA FASE 3: VOLVEMOS SER UN CONXUNTO POBOACIONAL CON MOBILIDADE\nDende hoxe todos os galegos poderemos transitar polo territorio da comunidade autónoma, sen restriccións provinciais como ata o de agora. É unha das peticións máis veces repetida polo Presidente da Xunta de Galicia, Alberto Núñez Feijóo perante o Goberno Central. A partires de hoxe desaparecen esas restriccións.\nAdemais, outras das novidades destacada que permite esta fase son: Ampliar o aforo no comercio ó 50%, as reunións de ata 25 persoas, as vodas co 75% de aforo, as zonas comúns dos hoteis ó 50% ou os congresos cun máximo de 80 persoas.\nConsulta todas as novidades na imaxe superior.


TodoBanderas - Todas as Bandeiras - TODOBANDERAS. Todas las banderas\nProdutos non oficiais\nBENVID @ AO NOSO WEB\nNós fabricamos todo tipo de bandeiras e mastros e tamén ...\n... bandeiras institucionais oficiais, países,\nrexións autónomas, concellos e tamén ...\n...Banderas deportivas oficiales y también\npersonalizadas de su equipo. A partir dunha única unidade e tamén ...\n...Bandeiras publicitárias de marcas, empresas y\nempresas e promocións. En formatos estándar ou tipo de vela banderola\ne tamén ...\n..., bandeiras sociais, políticos e relixiosos\nou personalizado a partir dunha única unidade e tamén ...\n... nós envialos en calquera lugar con total\nseguridade e velocidade.\nAdd to cart Quick view Add to Compare Engadir á Listaxe de desexos\nBenvido á nosa tenda en liña\nUnha bandeira, un sentimento\nTemos todo tipo de bandeiras, institucional, deportes, heráldica, publicidade ... nós facelas en todos os tamaños, desde o máis pequeno ata antenas coche ou moto para a medida máis, ilimitado.\nNós envialas a todos os recunchos do planeta. Ademais, podemos fabricar, dende calquera logotipo comercial, foto ou debuxo orixinal, moi económicamente e sen limitacións, nin na forma nin na produción de acabados.


Bolboretas no bandullo: Marabillas de melón\nMarabillas de melón\nParece que está asentando un pouco a calor na Galiza, aínda que coa impresibilidade característica de aquí, e por iso optamos por facer desta volta unha sobremesa moi fresca e lixeira, baseada nunha das froitas que máis apetece comer en verán, o melón. Había convidados para cear e xa que traían a cea, era obrigado pór a sobremesa, así que decidimos innovar e crear algo diferente. Así pois, estas marabillas de melón, son unha nova idea que, a verdade, nos encantou como quedou.\n70 gr de azucre\n70 gr de fariña de millo\nManteiga para os moldes\nAzucre glas para a decoración\nPara comezarmos, temos de preparar o follado. Estendemos as dúas láminas e cortamos círculos coa axuda dun cortador ou dun vaso. Agora temos dúas opcións, colocálos directamente nun papel de forno ou poñelos en moldes. Nós, neste caso, utilizamos os moldes, polo que precisamos pintalos coa manteiga. Pinchamos a masa coa axuda dun garfo e pintamos co ovo batido. Enfornamos a 200º, calor arriba e abaixo, até que se doure o follado, aproximadamente 20 min e deixamos arrefriar.\nMentres preparamos a crema de melón. Para iso temos de triturar o melón e botalo nun cazo. Engadímoslle 3 ovos, a fariña e o azucre e quentamos a lume medio, sen deixar de mover, até que espese. Deixamos arrefriar.\nAbrimos as bolas de follado ao medio e, coa axuda dunha manga pasteleira, reenchemos coa crema de melón. Por último, colocamos os nosos pasteis nunha fonte e botámolles o azucre glas.\nRefrixeramos 2 horas, como mínimo, e listos para comer!!\nXa vedes a pinta non? Son unha verdadeira delicia que destaca pola súa dozura suave, frescor e lixeireza. É un sabor con similudes á crema pasteleira tradicional, mais onde destaca esa frescura característica do melón que a algunhas tanto nos gusta. Ao seren tan pouco pesados e estaren tan bos, tede en conta que hai a posibilidade de que desaparezan nun abrir e pechar de ollos, así que podedes facer un bo número deles sen medo a que pasen mal ;-) Desfrutade do mércores e atrevédevos con estas riquísimas marabillas de melón!\nPublicado por Bolboretas no Bandullo en 12:45\nEtiquetas: azucre, follado, froita, Larpeiradas, marabillas, melón, receitas, receitas en galego\nQuero Xamón 22:12 do 23 de xullo de 2014\nQue idea máis boa, encántanme! E co que me gusta a min o follado, mhhh...\nBolboretas no Bandullo 22:08 do 29 de xullo de 2014\nA verdade é que están deliciosos e son perfectos para este tempo porque son moi lixeiros!\nMoitas grazas polo teu comentario e unha aperta!\nNenalinda 18:23 do 25 de xullo de 2014\nNo dejas de sorprenderme xiquilla seguro que estos pastelitos rellenos de esa crema de melon son una delicia no hay mas que ver las fotos del paso a paso y el resultado final.\nBolboretas no Bandullo 22:09 do 29 de xullo de 2014\nMoitas grazas polas túas palabras! Alégrome moito de que che gusten as receitas!


ANPA | IES Laxeiro\nConvocatoria de exames para a obtención de carnés profesionais e certificados de cualificación individual\nA Consellería de Educación e Ordenación Universitaria, a través da Dirección Xeral de Educación, Formación Profesional e Innovación Educativa vén de convocar exames para a obtención dos seguintes canés profesionais:\nInstalador/a de fontanería\nConservador/a reparador/a frigorista\nInstalador /a de productos Petrolíferos\nInstalador/a de liñas de alta tensión\nOperador/a de guindastre torre\nOperador de guindastre móbil autopropulsado\nCertificado de cualificación individual en baixa tensión\nEstar en idade legal laboral ou ter cumprida a idade mínima\nCumprir os requisitos específicos que para cada especialidade se establezan na normativa vixente\nO modelo de solicitude poderase obter nos departamentos territoriais ou ben na páxina web http://edu.xunta.es/fp\nTaxas en concepto de dereitos de exame→ ( importe 38´37 €) validado nunha entidade bancaria\nPrazos e lugares:\nDende o día 13 de xullo ao 23 do mesmo mes\nAs solicitudes presentaranse nos lugares habituais, sinalados na propia convocatoria\nDatas de exames:\nA realización non será antes do mes de outubro\nPara maior información consultar a páxina web sinalada anteriormente, ou ben nos arquivos que se adxuntan\nRelación de Libros de Texto do IES.Laxeiro para o curso 2010-2011\nDada a situación creada polo Decreto 79/2010 do Plurilingüismo no ensino, e debido a que ata mediados de agosto non sairá a Orde que desenvolva a Reposición ou Gratuidade Solidaria, tomouse a decisión de pospoñer ata setembro a publicación das listaxes de Libros de Texto tanto na ESO, coma en Bacharelato e Ciclos Formativos.\nDesto xeito tratamos de evitar posibres malentendidos que provoquen situacións confusas tanto a nivel de librerías coma pais/nais do noso alumnado.\nNo mes de setembro, nesta mesma canle, sairán publicadas con todo detalle as listaxes de Libros de Texto do IES.Laxeiro.\nSIXA, un Sistema Informático de Xestión Académica no IES.Laxeiro\nA partires de setembro, no inicio do curso 2010-2011, o IES.Laxeiro porá en marcha un novo plan de xestión académica. SIXA, un programa informático creado por ENXENIO en colaboración coa Facultade de Informática de A Coruña, vai significar un novo paso na vida académica do noso centro.Un programa que vén a completar a Xade e que costituirá unha ferramenta esencial no traballo do profesorado. A través del os profesores , Dirección e Secretaría do Centro poderán xestionar todo o traballo tanto académico coma de titorías e comunicación cos pais/nais do noso alumnado.\nUn programa que funcionará tanto a través da rede wifi do profesorado coma a través de terminais coma un móbil PDA ou un simple "pendrive" conectado a un PC para poder traballar dende a propia casa.\nO sistema constará de tres módulos ou aplicacións:\nAplicación para o profesorado\nAplicación para o Equipo Directivo\nNo arquivo adxunto poderás informarte máis polo miudo do que vai a consistir este proxecto que o IES.Laxeiro , no seu afán de millora continua, porá en marcha no vindeiro curso.\nAberto o prazo de reservas para os Ciclos Medios e Superiores\nDesde o día 17 de xuño ao 2 de xullo estará aberto o prazo para solicitar admisión en Ciclos Medios e Superiores para o curso 2010-2011.\nNos arquivos adxuntos poderás consultar a información que necesites, así como a Oferta educativa do IES.Laxeiro e os impresos que deberás cubrir para reservar a túa praza.\nNormativa de Actividades do Centro\nNo arquivo adxunto podedes consultar a Normativa de Actividades extraescolares do Centro\nA ANPA (Asociación de Nais e Pais) está á súa disposición\nA ANPA do Centro é unha entidade autónoma, que coa cobertura do\ncentro e as propias administracións pode realizar ou apoiar Actividades\npara a Comunidade Educativa e para o exterior.\nTén representantes no Consello Escolar (podedes ver os compoñentes)\nEn breve se convocarán Eleccións á Renovación do Consello Escolar (NOVEMBRO de 2008), na que podedes estar como nais ou pais.\nExisten liñas de axudas económicas para a realización de\nActividades convocadas por ANPAs, con destinatarios/as tanto alumnado\ncomo familias de moi doado acceso. (Por exemplo estas que se concederon no 2008)\n¿Cales son os temas dos que pais e nais (nais e pais) terían que estar máis informad@s?\nExcursións e Actividades fora do Centro (onde van, onde foron, que viron...)\nActividades Extraescolares que poidamos aproveitar\nTemas de actualidade social (normativas, conflictos noutros centros)\nCuestións internas do día a día do Centro (novos Plans, conflictos, Profesorado...)\nOs progresos académicos dos nosos fillos únicamente


Paremos a Lei Celaá » Colexio San Pío X (Ourense)\nParemos a Lei Celaá\n05/11/2020 - 22:08\nCon este artigo queremos informarvos da nosa fonda preocupación pola nova lei educativa, a LOMLOE, máis coñecida como Lei Celaá, que se está a debater actualmente no Parlamento, en plena pandemia da COVID-19, cando as preocupacións das familias e de toda a sociedade son outras moi distintas.\nNo canto de aprazar os debates da Lei a outro período máis oportuno, o Goberno preferiu aproveitar para celebrar a súa nova Lei, sen debate e sen consenso e introducir cambios de gran calado no seu articulado que dotan as administracións de facultades cada vez máis amplas, desprazando a responsabilidade das familias como primeiras educadoras dos seus fillos.\nDe feito, a LOMLOE elimina a demanda social e permite distribuír o alumnado por centros, reducindo de xeito significativo a capacidade de elección das familias do colexio que queren para os seus fillos, sendo este un dereito avalado pola Declaración Universal dos Dereitos Humanos. Ademais, esta lei desvaloriza o ensino da materia de Relixión na escola e pon en dúbida a supervivencia dos centros de educación especial, entre outros preocupantes aspectos.\nA LOMLOE afecta a máis de 260.000 profesionais, docentes e non-docentes, que ven perigar a continuidade dos seus postos de traballo; aos 4 millóns de familias ás que se lles limita o dereito a elixiren o tipo de educación que mellor se adecúa ás necesidades dos seus fillos e ao proxecto educativo co que se identifican; a máis de 3 millóns de alumnos e alumnas, que elixen voluntariamente cursar a materia de Relixión en centros públicos e privados; todo isto englobado en máis de 9.300 centros da rede concertada e privada que ven perigar a súa continuidade e función social.\nEn definitiva, a LOMLOE afecta ao noso colexio, aos noso profesorado, ás nosas familias e ao noso alumnado, aféctavos a vós, directamente, aféctanos a todos e a todas.\nPor iso vos pedimos que vos sumedes á campaña que leva por título: “Máis plurais, máis libres, máis iguais. Cara a unha escola realmente inclusiva, con todos e para todos”, á que podedes acceder na páxina web www.masplurales.es. Nela propóñense unha serie de iniciativas, como unha recollida de sinaturas contra a Lei Celaá e a prol da convivencia dos diferentes modelos educativos e dos dereitos recoñecidos na nosa Constitución.\nNo noso colexio, en colaboración coa ANPA, e seguindo o modelo de Más Plurales, decidimos sumarnos ás seguintes iniciativas propostas desde Escolas Católicas:\nAsinar o manifesto que se encontra na páxina www.masplurales.es\nColocar un lazo laranxa co lema #StopLeiCelaá na fachada do colexio.\nDifundir o kit da campaña nas páxinas web, redes…(carteis, vídeo, lazos…)\nPorque a todos -familias, centros, docentes e alumnado- únenos o mesmo obxectivo: un sistema educativo de calidade que contribúa a unha sociedade mellor.\nConvidámoste a colaborar nesta campaña.\nQuero asinar para defender a escola do meu fillo/a


A morte da esquerda clásica |\nA morte da esquerda clásica\nSempre pensei que a única ideoloxía que podía protexer os intereses da clase media e baixa era a chamada esquerda. Xa fora nas variantes mais esquerdistas ou das que teñen orientación socialdemócrata estas ideoloxías representaban para min a defensa dos meus intereses fronte a dereita rancia que só miraba para os ricos. Esta dereita non mudou, segue mirando unicamente para os ricos e aproveita as medidas populistas para acadar votos o prezo que sexa, é útil para os intereses dos que a apoian. Podemos dicir o mesmo da esquerda?\nA actualidade dos partidos de esquerda (deriva neoliberal do PSOE e o tradicional enroque en si mesmo do BNG por poñer dous exemplos próximos) danme a entender que a utilidade das súas teses non son o que precisamos. Sexamos claros, o sistema é como é e non vale de nada estar todo o día en contra del sen buscar solucións que axuden a xente. No pasado, os partidos de esquerdas representaban a resistencia contra a falla de liberdades e contra os abusos do capitalismo, non estou falando de hai cen anos senón de dos principios da democracia, hai só trinta anos. Hoxe en día non valen as mesmas receitas que entón e as novas solucións pasan por adaptar as ideoloxías o sistema, toda vez que se demostrou que este vai quedar entre nos.\nDentro dunha economía capitalista é moi necesario que existan partidos que estean de parte dos traballadores, que miren polos seus intereses potenciando as posibilidades dunha vida mellor. Este papel, que antes desempeñaba a esquerda, entendida esta de xeito tradicional, é hoxe desempeñada polo socioliberalismo. Unha opción ideolóxica que fala de “control estatal” no canto de “intervención directa”, onde a opción é a “regulación” en troques da “prohibición”. A idea é garantir que os cidadáns teñan acceso os servizos asistenciais necesarios sen que sexa obrigación que estes os desenrole o estado.Fomentar a iniciativa privada e que o estado faga de supervisor. As inversións directas do estado teñen que ir dirixidos a axudar a poboación que non ten os recursos suficientes para obter os mesmos co seu traballo. Porque ten o estado que destinar os mesmos cartos, por exemplo en sanidade, a unha persoa que gaña 50.000€ o ano que a outra que gaña 15.000€? Non merece esta ultima que lle faciliten a igualdade de oportunidades que o que mais cobra investindo mais na súa situación? Porque gastar os cartos de todos en todo o mundo cando hai que se pode permitir unha atención privada?.\nOs recursos do estado deberían ir destinados a xente que non se pode pagar eses servizos na empresa privada garantindo así a igualdade entre todos. É o que propugna o socioliberalismo, que considero desempeña o papel que tivo a esquerda tradicional no século XX e que hoxe, para min, da a impresión de estar fora de tempo. Morta ideoloxicamente.


A Coruña: Xiao Varela: «Na Marea deberiamos ter medido mellor as nosas forzas»\nTras catro anos no goberno e 15 meses na oposición, acaba de anunciar a súa marcha da política\nA Coruña / la voz 27/09/2020 05:00 h\nXiao Varela (A Coruña, 1978) foi concelleiro de Rexeneración Urbana cando gobernou a Marea. Agora é portavoz do grupo. Pero deixará o cargo no próximo pleno e entregará a acta de concelleiro, segundo anunciou. Culpa ao actual goberno. A ninguén máis.\n-Houbo algunha gota que rebordara o vaso para tomar a decisión de abandonar a primeira liña da política?\n-Non, marcho porque creo que a mellor maneira de levar a cabo políticas a favor da xente é formando parte do goberno. Despois das eleccións, tentei sen éxito que na cidade houbese un goberno de coalición, por tres razóns: porque creo que era o que pedía a maior parte da xente; para dar continuidade ás nosas políticas; e para escorar ao goberno municipal cara á esquerda. Por desgraza o PSOE coruñés tiña outros plans, como demostran as súas políticas conservadoras, e a volta do peor urbanismo vazquista. Iso deixa pouco espazo para o acordo, e converte o pleno nun lugar de confrontación entre as forzas progresistas. Despois de 15 meses buscando sen éxito un clima máis construtivo, creo que é mellor ceder o espazo a outras persoas.\n-Con que se queda do seu paso por María Pita?\n-O noso mandato tivo moitos acertos e algúns erros. Dende a Concellaría de Rexeneración Urbana traballamos pola xustiza social e pola defensa do público. As máis de 600 obras que fixemos contribuíron a reducir as desigualdades entre as persoas e os barrios. Tamén destaco a protección de todo o bordo litoral.\n-Quedou algo que lle tería gustado facer e que polos motivos que foran non puido ser?\n-Modificar o plan xeral para protexer o bordo litoral da especulación. Agora o PSOE conta cos nosos votos para ter a maioría necesaria no pleno.\n-Cal foi o peor momento? O concurso de vivendas públicas?\n-Non. O concurso de compra de vivenda foi un momento amargo porque puxo en evidencia as malas artes da oposición, á que a xustiza colocou no seu lugar sentenciando que un erro administrativo non é comparable coas corruptelas ás que nos teñen acostumados. O peor momento vivino no Consello de Administración da Autoridade Portuaria onde, co meu único voto en contra, se aprobou a venda da Solana. Ese día sufrín a peor perversión da política. Afortunadamente, grazas á loita da cidadanía, conseguiuse que a Solana non se privatizase.\n-Hai xente que pensa que o seu adeus á política débese a desencontros con membros da súa formación...\n-Non me preocupa. Fun moi claro cos motivos que me levan a tomar esta decisión.\n-Cambiaría algo da política da Marea?\n-Deberiamos ter medido mellor as nosas forzas. Gobernar para a maioría supón minar os privilexios duns poucos moi poderosos, aqueles que levan toda a vida mangoneando esta cidade.\n-A quen botará máis de menos?\n-Ao funcionariado que me demostrou un compromiso enorme e aos meus colaboradores máis directos, Xoán Mosquera e Jorge Cao, sen os que os catro anos de goberno terían sido imposibles.\n-Da oposición, de quen leva o mellor recordo?\n-A oposición que sufrimos, dentro e fóra, decepcionoume moito. Durante catro anos fomos vítimas dunha oposición tramposa que non dubidou en utilizar a xustiza de maneira deshonesta para facer dano. A día de hoxe aínda seguimos esperando as desculpas de Rosa Gallego, despois de que a xustiza a colocara no seu sitio.\n-Cal é a súa posición ao respecto da disolución de En Marea?\n- A historia de En Marea ten que facernos aprender que anos de conflitos abertos e públicos non son beneficiosos para ninguén.\nPSOE A Coruña ciudad Urbanismo


O IIS Galicia Sur solicitou a acreditación nacional en investigación do instituto de la salud Carlos III | Noticias Vigo\nO IIS Galicia Sur solicitou a acreditación nacional en investigación do instituto de la salud Carlos III\nIISGS experimenta un importante incremento tanto no número de proxectos activos como na cantidade de patentes rexistradas ou estudos clínicos\nO Instituto de Investigación Sanitaria Galicia Sur (IISGS) ven de presentar a solicitude formal para a maior acreditación nacional en investigación, que outorga o Instituto de la Salud Carlos III.\nA solicitude remitiuse unha vez que o Consello Reitor do IIS Galicia Sur autorizouno na reunión anual que celebrou nas instalacións do Instituto, no Hospital Álvaro Cunqueiro. O IIS Galicia Sur é o organismo que aglutina a investigación sanitaria pública do sur de Galicia. No mesmo están integrados a Universidade de Vigo e o Servizo Galego de Saúde (Sergas) a través das áreas sanitarias de Vigo, Pontevedra e de Ourense.\nA consecución da acreditación do Instituto Carlos III é un dos principais obxectivos que persegue o IIS Galicia Sur desde a súa creación, e así figura no plan estratéxico do organismo. Cúmprese así o obxectivo marcado para este ano de realizar a devandita solicitude.\nDita acreditación permitirá, entre outros aspectos, acceder de forma preferente a fondos e bolsas de investigación sanitaria que se convoquen a nivel nacional. A reunión do Consello Reitor foi a primeira á que asistiu o novo equipo reitoral da Universidade de Vigo, que foi elixido neste mesmo ano.\nO conselleiro de Sanidade, Jesús Vázquez Almuíña, presidiu a reunión do Consello do IISGS, do que é presidente, e á mesma asistiron o reitor da Universidade viguesa, Manuel Reigosa, como vicepresidente; a xerente da Axencia Galega para a Xestión do Coñecemento en Saúde (ACIS), Beatriz Allegue; o xerente da área sanitaria de Vigo, Félix Rubial; o xefe de servizo de Pneumoloxía do CHUVI, Alberto Fernández Villar; a vicerreitora de Investigación da Universidade de Vigo, María Belén Rubio; o director científico do Instituto, José Ramón Fernández Lorenzo; a directora da Fundación Biomédica Galicia Sur, Beatriz Gil de Araújo; e o catedrático de Bioloxía Fundamental da Universidade de Vigo, Federico Mallo.\nO Consello Reitor tivo coñecemento do informe anual que realizou o director científico do Instituto no que se reflicte o importante crecemento experimentado este ano en cada unha das actividades que leva a cabo o organismo. A cantidade de ingresos xestionados a través da Fundación Biomédica e destinados á investigación experimentou un importante ascenso e por primeira vez sitúase por enriba dos 4 millóns de euros.\nO número de proxectos de investigación en activo ascende a 116, o que representa un incremento dun 30% con respecto ao ano anterior. Tamén crecen os ensaios clínicos activos, cun total de 654, así como o número de patentes rexistradas polos investigadores do Instituto, que chega a 48.\n“É un balance moi bo e a nosa intención é seguir crecendo, sobre todo en canto consigamos a acreditación do Instituto Carlos III”, manifestou o director científico do IISGS, o doutor José Ramón Fernández Lorenzo.\nReordenación de áreas\nNo informe anual que coñeceron os membros do Consello Reitor houbo un apartado especial para a reestruturación das áreas de investigación. Das 8 áreas que había ata a reordenación permanecen 6. As outras dúas pasan a ser transversais, é dicir que se relacionan co resto a fin de mellorar a interacción e integración entre todas elas.\nAs 6 áreas científicas que permanecen son as de Neurociencias e Enfermidades Psiquiátricas; Enfermidades Inflamatorias e Infecciosas e Trastornos Inmunitarios; Metabolismo, Nutrición e Enfermidades Raras e de Base Xenética; Enfermidades de Grandes Sistemas, Envellecemento e Medicina Rexenerativa; Cancro; e Eficiencia e Calidade de Sistemas de Saúde, Seguridade do Paciente e Economía da Saúde.\nA anterior área de Diagnóstico Clínico Avanzado con Resonancia Magnética e Diagnóstico por Imaxe pasa a ser a área transversal de Sistemas de Soporte á Decisión Clínica. E, pola súa banda, a área existente de Novas Tecnoloxías, Biomateriais e Enxeñería de Tecidos reestruturase para ser a área transversal de Tecnoloxías Biomédicas.\nComité Científico Externo e novos investigadores\nO Consello Reitor do Instituto de Investigación Sanitaria Galicia Sur aprobou a proposta de creación do Comité Científico Externo, cuxos integrantes son expertos de prestixio en distintas áreas da investigación biomédica. A súa misión fundamental é a de supervisar ou certificar a calidade das investigacións que se realicen no Instituto.\nOs membros do Comité teñen unha traxectoria investigadora recoñecida a nivel internacional: Aurora Astudillo, directora do Biobanco do Hospital Universitario Central de Asturias; Ángel Carracedo, director da Fundación Pública de Medicina Xenómica-Sergas e do Centro Nacional de Xenotipado; Carlos Diéguez, director do Centro de Investigacións en Medicina Molecular e Enfermidades Crónicas; Nuno Sousa, director do Instituto da Licenciatura en Medicina da Universidade do Minho, en Portugal; e Luís Liz, premio nacional de investigación 2018 e director do Centro de Investigación Cooperativa en Biomateriais.\nAdemais da aprobación do Comité Científico externo, na reunión do Consello Reitor informouse da incorporación de novos grupos de investigación ao Instituto: Viroloxía e Patoxénesis (VIP), coa investigadora Eva Poveda ao fronte, que se integra na área de Enfermidades Inflamatorias e Infecciosas; Sistemas Informáticos de Nova Xeración (SING), con Florentino Fernández- Riverola, que se integra a nova área transversal de Sistemas de Soporte a la Decisión Clínica ; e Aplicacións dos Láseres, que dirixe Juan M. Pau e que entra a nova área transversal de Tecnoloxías Biomédicas.


Con que índices pode negociar na bolsa española? | Economía Finanzas\nCon que índices pode negociar na bolsa española?\nA pesar do que poida pensar, non só hai unha clase de índices Renda variable española. Pero pola contra, estás en condicións de ingresar a varios deles. Máis do que pensas neste momento e que teñen unha natureza diferente e incluso un contido completamente diferente. Ata o punto de que algúns deles poden botarte de menos, xa que pode ocorrer que nin sequera os coñezas. E, por suposto, nin sequera negociaches con eles en ningún momento.\nÉ completamente certo que o índice de referencia da bolsa española, o coñecido popularmente como Ibex 35, leva a gloria dos grandes investidores. Pero debes ter en conta que hai vida máis alá desta poderosa e importante proposta dos mercados financeiros nacionais. Cunha diversificación importante e que pode adaptar o perfil que presenta neste momento como pequeno e mediano investidor.\nCada un dos índices de accións ten as súas propias características. Non todos son iguais, aínda que nalgúns se complementan cunha eficiencia exquisita. Como as posicións que abre neles a través da súa carteira de investimentos. Só terás cales son estes grupos selectivos de accións. E o que é máis importante, se son adecuados para que poida abrir as súas posicións nalgunhas destas propostas financeiras a partir de agora. ¿Está en condicións de aceptar o reto?\n1 Índices: o máis selectivo de todos\n2 Que che dá este índice bursátil?\n3 Mercado continuo, con máis opcións\n4 Outros índices de accións\n5 Mercados alternativos en bolsa\nÍndices: o máis selectivo de todos\nTrátase sen dúbida do Ibex 35, que reúne ás empresas máis importantes da economía hispana. Desde BBVA a Telefónica, pasando por ACS, Inditex, Indra e unha longa lista de grandes empresas. Os indicadores da nosa actividade empresarial. O seu número non é excesivo, pero en calquera caso renóvanse mínimamente cada trimestre. Coa entrada e saída de novas opcións de investimento. É un dos índices europeos máis dinámicos, cunha ampla gama de propostas de patrimonio que pagan un dividendo a todos os seus accionistas cada ano.\nÉ o menos complicado de todos e con diferenza. É conveniente que o teña en conta agora por se opta por este modelo de investimento tan tradicional entre os investidores españois e ás veces desde fóra das nosas fronteiras. Non o esquezas a partir de agora. Pode aproveitar a forte presenza bancaria, por exemplo, con respecto a outras propostas nos índices do vello continente. Ata o punto de que é o máis dependente del. A través dunha ampla gama de entidades financeiras. De bancos grandes a medianos.\nQue che dá este índice bursátil?\nO Ibex 35 é un dos índices que che ofrece para executar unha serie de operacións con gran liquidez. Non terá problemas en ningún momento, nin para entrar nin para saír dos mercados. Non en balde, o seu volume de contratación é máis que importante, cambiando continuamente as existencias. É onde mellor se reflicte a evolución dos valores nacionais. Por encima doutros grupos sectoriais, aínda que estes son de menor importancia.\nPor suposto, non todos os sectores están representados. En calquera caso, son os bancos, as empresas construtoras, as eléctricas e os servizos os que predominan na súa composición. Pois, pola contra, outros carecen da relevancia das novas tecnoloxías, produtos químicos, etc. En calquera caso, representan empresas de gran capitalización. Algúns deles figuran incluso no índice principal da bolsa de valores europea, xunto con outros valores dos países da zona euro.\nUn aspecto moi importante que debes ter en conta é que os títulos que compoñen este punto de referencia son os elixidos polos xestores para compoñer os seus fondos de investimento. Como consecuencia desta importante característica, as súas accións mostran un maior dinamismo na evolución dos seus prezos. Pode ser dun xeito ou doutro. Tamén están en boca de calquera investidor. Do máis defensivo aos puramente especuladores.\nO Ibex 35 distínguese porque probablemente imposibilita a algunha das súas empresas presentar unha suspensión de pagos ou simplemente ir á bancarrota. Algo, que sen frecuencia, ocorre cada vez con máis frecuencia nos valores da bolsa española, pero procedente doutros segmentos non tan importantes coma este do que falamos.\nAdemais, pode optar por vendas de crédito, se a súa crenza está representada porque espera que os mercados financeiros perdan posicións nas próximas semanas. Non en balde, este é un dos índices máis importantes para realizar este tipo de operacións na maioría delas. Onde pode rendibilizar o aforro, incluso nos peores escenarios posibles. Algo que, pola contra, non podes desenvolver noutros grupos da bolsa española.\nMercado continuo, con máis opcións\nDespois está este índice máis xeral e no que atopas as maiores oportunidades de negocio. Máis que nada por mor do maior número de empresas. Moi variado e diferente nos seus modelos de negocio. Con ata 100 posibilidades de mercar as súas accións, principalmente a través de accións de pequeno e medio capitalización. Non exento de riscos importantes e con características moi pronunciadas nalgúns dos casos.\nPor suposto, aquí podes atoparte en todo. É a catchall das accións nacionais. Podes detectar valores de todo tipo, desde empresas moi sólidas ata propostas eminentemente especulativas. Ou incluso algúns que son certamente moi perigosos como consecuencia da súa débil situación financeira. Non é estraño que a través dunha análise moi detallada se atope a empresas que teñen unha forte débeda na súa contabilidade. As sorpresas están no nivel dos pisos de patrimonio.\nA volatilidade é outra das súas notas máis pronunciadas. Con grandes diferenzas entre os seus máximos e mínimos diarios, o que fai que estas propostas de bolsa sexan moi axeitadas para investidores especulativos. É bastante normal que algúns destes títulos se negocien o mesmo día. Mesmo con poucas diferenzas no horario. Pola contra, as variacións diarias ou semanais dos seus prezos son moi sensibles. As oportunidades para lograr altas ganancias de capital son maiores, pero pola mesma razón tamén se poden xerar fortes perdas.\nSon títulos de pequena capitalización que son máis fáciles de manipular. A través do movemento de moi poucos títulos, está en condicións de alcanzar grandes diferenzas nos seus prezos. Ata niveis inimaxinables no Ibex 35. Pódense transportar dun xeito ou doutro sen demasiado esforzo por parte dos grandes investidores. É unha realidade que seguramente terás sufrido nas túas carnes en máis dunha ocasión.\nOutros índices de accións\nAínda tes outros índices de renda variable diferentes e moi particulares na súa concepción. Como son na actualidade, o Ibex Medium Cap, que agrupa a empresas de capitalización media e o Ibex Small Cap, que pola súa banda inclúe pequenas empresas de capitalización. Poden ser outras opcións interesantes para as súas expectativas como pequeno e mediano investidor. Aínda que, por suposto, con menos liquidez para operar con eles, e con respecto a outros índices da bolsa nacional.\nSe o que quere é especular cun valor para obter ganancias de capital maiores e rápidas, sen dúbida que o mercado continuo cumpre mellor as súas expectativas. Aínda que co risco indubidable de que se inverte a tendencia. E como consecuencia deste movemento, vostede entra en perdas nas posicións abertas neste mercado financeiro. Polo tanto, debes pensar moito sobre esta opción na bolsa. As oportunidades son enormes, pero os riscos nunca quedan atrás.\nSempre hai oportunidades de compra nos dous índices, aínda que os títulos do Ibex-35 ofrecen unha maior seguridade debido ao peso específico das súas empresas. Se, por outra banda, o prazo seleccionado é curto (incluso ultracurto), as empresas que cotizan no mercado continuo son máis aconsellables debido á súa alta volatilidade, pero tendo en conta o risco implicado. En calquera caso, será unha decisión que terás que tomar desde eses mesmos momentos.\nMercados alternativos en bolsa\nHai unha última alternativa, que non é menos suxestiva porque é complicada. É a Bolsa Alternativa (MAB). Tan complicado como especulativo é. Neste grupo inclúense empresas cotizadas menos coñecidas. Porque de feito, moi poucos deles che parecerán familiares. E menos para facer rendibles os seus aforros. Se non inviste cartos en empresas que non ofrecen ningún tipo de garantía pode ser a clave do teu éxito.\nO seu perigo chega a tal punto que en moitos foros de bolsa anímase a mercalos. Coa sospeitosa afirmación de que podes gañar moito diñeiro en pouco tempo. Nada máis lonxe da realidade. É, en definitiva, unha mala estratexia para calquera perfil que presente como investidor medio. Non en balde, aceptar estas propostas en accións xerará riscos excesivos. Polo tanto, non merecerá aceptar estes desafíos tan elevados. Converterase nunha estratexia moi arriscada, por encima doutras que ofrecen as accións españolas a partir de agora.\nEn calquera caso, é outra opción que tes a partir de agora. Con valores que aumentan un 30% un día e na seguinte sesión pérdeo, incluso con maior virulencia na cotización dos seus prezos. Só os investidores máis experimentados nestes mercados estarán en condicións de aceptar as operacións. Por suposto, baixo o seu propio risco. Ao final do día o que estamos falando son as accións.\nCamiño completo ao artigo: Economía Finanzas » Produtos financeiros » Bolsa » Con que índices pode negociar na bolsa española?\n¿É hora de optar polos telecos?


Lendas de sereas na mariña lucense, Lugo, Galicia, lendas galegas\nAs Mariñas (Lugo)\nA súa superficie é de 1.660 kilómetros cuadrados, e ten unha poboación de máis de 80.000 habitantes.\nA Mariña ten un patrimonio histórico moi importante, coas súas orixes na prehistoria. Hai numerosos dolmens, castros, xoias e restos da cultura castrexa, tamén numerosos monumentos da época medieval e vestixios máis recentes.\nUnha delas conta que diante do cabo de San Cibrán, no concello de Cervo, hai uns illotes chamados "Os Farallóns". Dise que alí vive unha serea chamada "A Maruxaina". Nos días de mal tempo, a Maruxaina sae dos illotes e chama os mariñeiros. Hai quen cre que sae para axudar ós mariñeiros en caso de perigo, pero tamén hai quen di ca súa intención é engaiola-los para que naufraguen.\nExiste tamén outra lenda moi coñecida. Forma parte do conxunto das tradicións populares celtas comúns entre Bretaña, Cornualles, Gales, Galicia e Irlanda... Conta a orixe do nobre liñaxe bretoñés dos Mariños...\nConta a lenda, que hai moito tempo, existía un nobre quen vivía nestas terras britonienses. O seu nome era Froilán, e era moi querido e apreciado po-los seus vasallos, po-la súa sabedoría e po-la súa xustiza.\nFroilán gostaba moito da caza, pasear no seu cabalo nas súas terras, e falar moito coa súa xente, mentres facía eses percorridos.\nNun deses tantos días, nos que estaba a facer o seu paseo diario, viu dende un acantilado unha muller deitada na praia. Preso dunha grande curiosidade, achegouse amodiño ata ela. Quedou moi abraiado e perplexo, ó darse conta de ca muller durmida sobre na area tiña corpo de peixe. Era unha serea.\nCando ela espertou e viu que Froilán estaba mirándoa, quixo escaparse, mais foi imposible. El montouna ó seu cabalo e levouna ó castelo. Cando tódo-los seus servos a viron quedaron admirados po-la extraordinaria fermosura da muller-peixe. Chamárona Mariña, por proceder do mar.\nFroilán e Mariña namoráronse rápidamente. Eles pasaban todo o día xuntos, montando á cabalo e percorrendo tóda-las terras do nobre.\nA pesar de que Froilán, intentou que ela aprendese a falar, Mariña, quizais pola súa condición de serea, non podía pronunciar palabra ningunha. Cando o intentaba, só podía emitir uns ruidos moi difíciles de comprender. Tal era o cariño dos namorados, que decidiron casar e ó pouco tempo, coma resultado dese amor, tiveron o seu primeiro fillo. O tempo pasaba e Mariña, seguía sen poder falar. Isto provocáballe unha gran mágoa e dor... Sentíase moi triste por non poder expresa-lo seu profundo amor e felicidade a Froilán e ó seu filliño.\nNa máxica noite de San Xoán, e estando nunha marabillosa festa, ó son das cancións, comendo, e bailando en fronte das fogueiras, Froilán, quen sabía o profundo medo que Mariña sentía cara ás faíscas, arrebatoulle o seu pequeno fillo dos seus brazos e saíu correndo co neno cara á fogueira, dando a impresión de que ámbo-los dous, quizais por mor dun meigallo o feitizo, entrarían nas chamas... Mariña, presa dun horror enorme, e por medo a perder ós dous seres que máis amaba no mundo, berrou desesperadamente:\n— "Froilán!!.. Fillo!!.."\nDese xeito, e gracias ó susto, Mariña puido pronuncia-las primeiras palabras da súa vida... e pouco a pouco aprendeu a falar... Houbo unha grande celebración e festa no castelo, e a maior ledicia e felicidade na vida do nobre Froilán, que viviu feliz con Mariña polo resto da súa vida.\nAnos despois, dous dos descendentes desta parella, Froilán e Mariña, acadaron gran fama e sona no Reino de Galicia. Eran Os Mariños, que dedicados á poesía e á música, foron os compositores dunha das máis fermosas composicións líricas dos cancioneiros galegos medievais.\nWeb da diputación de Lugo, www.diputacionlugo.es e http://www.toprural.com


Sacan ao mercado o primeiro queixo con estrugas - Campo Galego\nInicio / Agroalimentación / Sacan ao mercado o primeiro queixo con estrugas\nSacan ao mercado o primeiro queixo con estrugas\nA pequena queixería artesanal “Quesos de la Montaña de Entrimo”, en Ourense, e a asociación cultural As Ortigas da Baixa Limia lanzan ao mercado o “Queixo con Estrugas do Xurés”, un produto novidoso que está a colleitar éxito no mercado.\nD.G. - 24/10/2017\nD.G. 24/10/2017 6:08 p.m.\nUnir dous produtos tan galegos e saudables como o queixo e estrugas foi a idea que fixeron realidade esta primavera Manuela González González, propietaria da pequena queixería “Quesos de la Montaña de Entrimo” e Martín Álvarez, promotor da asociación cultural As Ortigas da Baixa Limia.\nComezaron a vender os primeiros queixos no mes de marzo no Mercado do Xurés, en Bande (Ourense) e dende aquela o boca a boca e o seu peculiar sabor fixeron que as vendas fosen medrando.\n“O proceso é sinxelo, igual que un queixo normal tipo país, só que na cuba de fermentación engadímoslle as estrugas secas, e logo sacámolo ao mercado cun mínimo de quince días, aínda que recomendo que para apreciar o seu sabor é mellor deixar que cure polo menos un mes”, explica Manuela González, segunda xeración de queixeiros á fronte desta empresa familiar de Entrimo.\nCada quince días elaboran unhas 200 pezas de 500 gramos que de momento se pode conseguir ou ben directamente na propia fábrica, ou en supermercados e pequenas tendas da provincia de Ourense.\nManuela González: “Ten un sabor inconfundible e a estruga impide que medre o mofo na codia”\nO leite de vaca procede de ganderías da cooperativa Icos, en Chantada, e as estrugas dunha empresa de Málaga. “É un produto que abunda en Galicia e que nos gustaría mercar aquí, pero de momento non temos provedor que conte con rexistro sanitario”, explica Manuela.\nE como é o sabor? No caso do queixo fresco a súa codia é fina e elástica, de cor amarela medio escura, moteada con ortiga moída. A pasta é de cor uniforme, entre branca marfil e amarela pálida e con matices verdes aportados pola folla de estruga finalmente picada. E o seu sabor é suave e inconfundible. E no queixo curado, a súa pasta é máis amarela, cun forte aroma a manteiga, e sensación olorosa picante.\n“Durante a maduración aplicámoslle unha mestura de aceite de oliva e estruga seca”, explica Manuela González. A estruga ademais, axuda a conservar o queixo, xa que polas súas propiedades antisépticas e antifúnxicas impide que medre o mofo na codia.\nA estruga: ingrediente dos queixos tamén noutras partes do mundo\nPero no resto do mundo tamén hai queixos tradicionais que teñen a estruga como un ingrediente principal. Así, en Cornuallles, no Reino Unido, elaboran dende hai séculos o Yarg, un queixo de leite de vaca recuberto de ortigas; en Holanda tamén elaboran Gouda con sabor a estruga ou en Estados Unidos fan o Nettlesome, un queixo elaborado con leite de vaca Jersey e con estrugas fervidas.\n“Para a nosa queixería supuxo un importante impulso este queixo, porque cada vez máis xente nos coñece a vai probando este e outros queixos que elaboramos”, destaca Manuela González.\nQueixo con estrugas curándose\nBisqato, o queixo artesán de leite cru que busca diferenciarse


A pantasma branca da torre\nby arhyel gerald\nA Serea Meixide\nCONTOS A CARÓN DA LAREIRA “A PANTASMA BRANCA DA TORRE” 2.\n

No cume dunha colina que hai entre as parroquias de SEIXALVO E ROBORDELO, preto de Ourense, existen as ruínas dun castelo medieval.

Hai moito, moito tempo, cando o castelo existía potente e orguioso, o señor daquela fortaleza, chamado DON LOPO RAMIRES, era bastante malvado.

Tiña un sorriso diabólico e pretendía a calquera muller que atopaba no seu camiño. Fidalga ou plebeia, dáballe igual

\n

Nunha parroquia veciña vivía un labrego que tiña unha filla fermosísima, chamada MINGAS.

\n

Unha tarde Don Lopo pasou pla porta da súa casa e quixo a mala fortuna que a rapaza saíra para fora nese momento .

\n

Ao vela, Don Lopo fixo parar o cabalo e pediulle un pouco de auga.

Servicial, a rapaza tróuxolle un pouco nunha cuncha e no momento que se acercou para darlla, él aproveitou para collela, subila ao cabalo e marchar rápido coma un raio hacia o seu castelo.

\n

Alí, Don Lopo encerrouna nunha habitación, ofeceulle os mellores vestidos e deixouna soa.

Mingas, consiguiu atrancar a porta para que cando voltara Don Lopo non dera entrado.

\n

Pero cando éste descubreu a porta atrancada comezou a berrar: ÁBREME NENA! SENON ME ABRES FAREI QUE BOTEN A PORTA ABAIXO!

E Mingas no abría. Pasou o tempo e ao cabo dun rato petaron a porta mentras decían:

Nena, Minguiñas!

Era o seu pai o que chamaba por ela.

\n

Ao abrir, Mingas atopou ao seu pai rodeado de soldados e de Don Lopo sorrindo con burla.

Rápidamente a rapaza subiu polas escaleiras que había xunto a porta e saiu fora a torre seguida por todos.

Non se achegue a min ou bótome da torre embaixo! Gritou a rapaza.

Pois será mellor que veñas onda min se queres salvar ao teu pai, se non ves será él o que caia dende o alto da torre!, contestou Don Lopo, mentras ordenaba aos homes que achegasen ao vello ao borde.

\n

Entonces non se sabe moi ben como ocorreu pero pai e filla acabaron abrazados e caeraon ao vacío.

\n

E foron caendo…

\n

Ata acabar estrellándose contra as lousas do patio…

\n

Contan que, unha noite, pouco despois da morte de Mingas e o seu pai, cando o señor Don Lopo paseaba a súa desesperación na mesma torre do castelo, unha nubeciña branca que parecía a sombra dunha muller o envolveu coa súa bretema e o levou polo aire.

Máis tarde apareceu tendido tamén sobre o enlosado do patio.

\n

E din que nas noites claras de lúa aínda se ve aquela pantasma blanca que se posa na torre do castelo.

E como o señor Don Lopo Ramires non tiña herdeiros, todos os servidores marcharon de alí e a fortaleza foi derrubándose como si o mesmo demo a destruira.

\nA pantasma branca da torre1


indixente Para todas as acepcións SINÓNIMO pobre adxectivo1 Que carece do necesario para vivir ou que só ten o estritamente necesario. Entre todos axudan ás familias indixentes do barrio. Tamén substantivo Un albergue onde poden durmir os indixentes. SINÓNIMO necesitado2 Que pon de manifesto esa situación. Desde o tren, víanse as casas indixentes dos suburbios.


- Concerto de EZETAERRE no IES Félix Muriel - concelloderianxo - rianxo\n- Concerto de EZETAERRE no IES Félix Muriel - concelloderianxo\nO Servizo de Normalización Lingüística do Concello de Rianxo continúa a desenvolver actividades de dinamización e normalización lingüística para a mocidade, en colaboración co Equipo de Dinamización da Lingua do IES Félix Muriel.\nNa anterior actividade achegouse o valor da oralidade ao alumnado rianxeiro, e desta volta o que se persegue é mostrar a creatividade da mocidade galega a través da música, e demostrar que a nosa lingua serve para transmitir e comunicar dende calquera estilo musical.\nO concerto, que se celebrará o vindeiro 18 de decembro no IES Félix Muriel de Rianxo, como festexo da fin do trimestre, estará a cargo do grupo de hip-hop e rap galego: Ezetaerre.\nTal como eles mesmos se definen, son un grupo de rap combativo e en galego formado polo Garchu (A Coruña), o Petrowski (O Porriño) e o Pirola (Ourense). A súa andaina comezou na Facultade de Comunicación Audiovisual da Coruña, onde comparten estudos, loitas e experiencias no movemento estudantil. Despois de facer varias colaboracións e traballos, sacaron unha maqueta de presentación, o disco Aspiracións mínimas e urxentes, os singles A herdanza do vento e Non é verán de Estrella Damm, e o recente EP 100. Pero prometen seguir “dando guerra” sen esquecer nunca as tres palabras que os acompañan dende o comezo: dignidade, solidariedade e humildade.\nmocidade normalización lingüística dinamización


AQUAM LATAM: UNHA ALDEA AUTÉNTICA\nUNHA ALDEA AUTÉNTICA\nTeño que agradecer aos lectores desta páxina a súa fidelidade e o estímulo que supoñen para que prosiga neste labor case diario que me distrae e enche algunhas horas da miña vida dándolles significado, e que me dá a ocasión de me sentir (en verbas de Celso Emilio Ferreiro):\ncunha terra, cun medio, cunha xente, cunha causa...\nNese compromiso co rural, co patrimonio, coa paisaxe, co respecto á historia e ao pasado volvo traer unha imaxe do amigo e fotógrafo holandés Ton von Vliet para ilustrar como o paso de poucos anos (a foto é de 1980) foi deteriorando irremisiblemente a arquitectura das aldeas, representadas neste caso polo lugar natal doutro amigo, Xosé Luís Sucasas, a quen lla dedico con agarimo e lle expreso as grazas polas aportacións que vai deixando neste blog. E de paso desde aquí pregúntolle qué pasou coa súa web, na que tentei entrar nos últimos tempos e encóntroa desactivada.\nA aldea é o lugar de O Castelo, parroquia de Cadrón, en Lalín, a 5 quilómetros de Agolada. O lugar debe o seu nome ao primitivo castelo que presidía un outeriño do lugar. Da fortaleza non quedan máis vestixios que a toponimia no propio nome da aldea e no das fincas que hai na parte baixa do outeiro, que reciben o nome de Sucastelo.\nNesta mesma aldea quedan vestixios do recinto castrexo e do antigo camiño real que proviña da Ponte Taboada e cruzaba a Ponte Vilariño (ambas medievais) para dirixirse cara Agolada. Por aquí aínda saben dos Clamores (rogativas á Virxe para pedir a choiva en tempos de seca ou a escampada cando a auga cae arreo sobre as colleitas que apodrecen) que ían de Vilariño a Bermés ou viceversa en procesión antiga e ritual.\nO Castelo era e aínda é unha aldea dunha arquitectura granítica meritoria. Ton von Vliet tomou unha vista que planea sobre os tellados e mira cara a Moimenta. No sentido inverso, a aldea domina unha extensa panorámica sobre as terras agoladenses da cunca do Arnego. No fondo dos agros de O Castelo, o Arnego dóbrase no Bico da Valouta.\nEtiquetas: ARQUITECTURA POPULAR, ETNOGRAFÍA, LUGARES\nSilvana 09:27:00 CET do 28 de febreiro de 2008\nOutra viaxe no tempo. Fáltanlle as xentes a esa fotografía para darlle vida.\nImaxino que na aldea como moito só quedarán dous veciños a día de hoxe. Nas proximidades da miña terra hai tamén moitas aldeas baleiras, nas que agonizan as arquitecturas.\nMenudo traballo fas!!!!\nAnónimo 11:38:00 CET do 28 de febreiro de 2008\nGrazas, Manolo. En canto ó da miña páxina, pois canseime. Son algo baila-na-criba...\nPor certo, Silvana, nesta aldea en concreto aínda queda xente e hai rapaces.\nCUCO DE PAMBRE 12:15:00 CET do 28 de febreiro de 2008\nAnimo Busto...non tomes exemplo de teu amigo e segue traballando. Longa vida a Aquam Latam.\nFada Branca 18:01:00 CET do 28 de febreiro de 2008\nGrazas a ti por mostrarnos estas fermosuras\nbusto.agolada 18:54:00 CET do 28 de febreiro de 2008\nDesde aquí tamén lle pregunto a Silvana qué pasou coa Sandalia. Non consigo acceder á páxina. Dáme erro na entrada.\nUnha aperta e grazas por pasares por esta casa con tanta frecuencia.\nChousa da Alcandra 22:26:00 CET do 28 de febreiro de 2008\nCando vin a foto pensei que era de cando meu avó era un chaval; e resulta que vai ser "do outro día".\nEmpezo a entender a Fray Luis, cando lles dixo aos seus alumnos aquelo de "dicíamos onte..."\n(Non podo evitar recrearme na imaxe. O entrañable das liñas fai que O Castelo poida ser percibida como calquera dos nosos pobos).\nA zanfonista 17:05:00 CET do 29 de febreiro de 2008\nA verdade e que agora as aldeas están a ser abandonadas. Pero a foto está chulísima. Moitos bicos.\nSilvana 22:33:00 CET do 1 de marzo de 2008\nBusto, estou escondida en Galisivorg (www.galisivorg.blogspot.com)\nA lareira de Santiso 19:11:00 CET do 3 de marzo de 2008\nCantas cousas pode evocar unha foto. De eses tellados parece andar escapando o fume dunha cociña na que se están facendo as filloas... non si?\nP.D. Ando con pouco tempo para escribir, Busto, pero sempre escapo para facer unha paradiña neste teu blog.


Café Derby 21. Carlos Meixide, literatura erótica e o touro de Joselito - Vinte\nQue ler é un pracer (a quen lle guste), xa o sabíamos. É un pracer que enriquece, do que te levas algo. Xeralmente en todos os días placeres te levas algo: o gozo. Hai que reivindicar tamén esa literatura que non quere ser intelectual, que quere divertirse e facer de ti alguén máis entretido.\nParolamos xunto ao xornalista e escritor Carlos Meixide deste tipo de lecturas, e en especial da literatura erótica como fenómeno. Tamén repasamos a súa obra, con especial fincapé na súa particular aproximación a obras para a mocidade.\nTamén falamos de autoeditarse, de pasear por feiras vendendo libros, da súa editorial Rodolfo e Priscila xunto a Berta Dávila, do seu rol como coach de acento xunto a Inma Cuesta ou Aron Piper e, por suposto, do seu paso por concursos de televisión.\nXunto á cantautora Guadi Galego, nome indispensable da música galega desde o século pasado, parolamos da súa carreira e de como mudou o “mundillo” desde que comezou.


Efe 13 agosto 2018 16:44 h.\nO Goberno sostén que "non é o porto máis seguro"\nO Goberno considera que España "non é o porto máis seguro" para o Aquarius, que pediu á UE un lugar onde desembarcar aos 141 inmigrantes que rescatou fronte ás costas de Libia o pasado venres, porque non é "o máis próximo segundo o establecido no Dereito Internacional".\nAsí o indicaron a Efe fontes da Moncloa despois do chamamento efectuado pola ONG SOS Mediterranée e Médicos sen Fronteiras, que xestionan o buque e que como sucedeu o pasado mes de xuño recibiron a negativa de Malta e de Italia de atracar nalgún dos seus portos.\nTrátase da primeira acción que realiza o Aquarius tras o rescate de 629 inmigrantes que efectuou en xuño, cando xa recibiu o rexeitamento de Italia e Malta para poder atracar, o que motivou que España lle ofrecese facelo no porto de Valencia.\nNesta ocasión, os 141 inmigrantes que viaxan a bordo, dos que a metade son menores, 67 deles non acompañados, proceden de países como Bangladesh, Camerún, Ghana, Costa do Marfil, Nixeria, Senegal, Eritrea, Somalia, Marrocos e Exipto.\nAnte esta situación, a Comisión Europea (CE) dixo estar en contacto con varios Estados membros da Unión Europea (UE) e ofreceu o seu "total apoio diplomático" para resolver a situación.\n"A Comisión está actualmente en contacto cun número de Estados membros que se achegaron a nós á mantenta deste incidente. E como fixemos en numerosos casos previos, estamos preparados para achegar o noso total apoio diplomático (...) para resolver a situación", declarou a portavoz da CE Tove Ernst.\nO Executivo comunitario, no entanto, non ofreceu detalles sobre os países cos que a CE tratou nin sobre o desenvolvemento desas conversacións.\nBarcelona ofrecerase a acoller aos 141 inmigrantes da embarcación Aquarius que foron rescatados o pasado venres, día 10, en dúas operacións en augas internacionais e que, desde entón, está á espera de poder desembarcar nun porto seguro.\nA tenente de alcalde de Dereitos Sociais, Laia Ortiz, asegurou nunha rolda de prensa, que "unha vez máis" Barcelona ofrecerase a acoller aos inmigrantes da embarcación, xa que "Barcelona sempre estará comprometida coa vida".\nExtinguido o incendio de Llutxent tras arrasar máis de 3.200 hectáreas nunha semana


Kibitka.eu - Prensa\nNota de prensa 29/05/2011\nOs sons de Kibitka, por primeira vez ao vivo na Mariña.\nO Cine Teatro de Ribadeo acolle o próximo domingo 29 de maio ás 21:00h o primeiro concerto na Mariña da formación máis internacional e innovadora do panorama folque galego actual. Kibitka leva oito anos cocendo unha mestura de sons que veñen de Bielorrusia, Rusia, Moldavia, Armenia, e Galiza, cun chisco de ritmos e influencias latinas e outras sonoridades.\nKibitka presenta así o seu primeiro disco, IDA HAЧAΛO, de produción propia.\nOs sons expóñense sempre, coma as persoas, "á aventura dun novo hábitat", afirman. "A música non é moi amiga de sentirse pechada entre paredes, tende a espallarse e a fuxir no vento, a reclamar a súa liberdade polos camiños". Así, poderemos evocar antigas danzas e o pasado das xentes que habitaron Bulgaria e Macedonia, mergullarnos nas notas do acordeón solitario, viaxar ao Paraíso que existiu en Armenia, bailar seguindo o eco dos violíns e a gaita de Moldova, e ao volver para casa, escoitarmos como ouvean os lobos nas montañas do Courel.\nEsta mestura de sons que tece Europa de punta a punta coma unha tea de araña musical conta con:\nAna Abeledo ao clarinete e lixas;\nas voces son de Vadim Yukhnevich –acordeonista- e Andrey Volodin, quen tamén pon a guitarra;\na violinista Tania Capón,\nDanilo Ramos ao tres cubano e aos teclados,\nAntonio Vázquez á batería e percusións,\nYuri Sidar no baixo electroacústico\ne Manolo Panforreteiro na gaita galega, whistles, trompa, ocarina e melódica.\nO vestiario é de Maria Chenut, a iluminación de Fidel Vázquez e o son de Ramón Campos.\nKibitka vén de países e latitudes diferentes, percorreu camiños de Moscú a Santa Clara e naceu en Lugo baixo o nome de Nómada nos primeiros anos da década do 2000.\nAs viaxes, as músicas e os lugares comúns propiciaron encontros fortuítos entre estes oito músicos de dilatada experiencia e ecléctica bagaxe. Co tempo os encontros cristalizaron nun proxecto común: falar de sons en viaxe, quebrar distancias e revelar afinidades entre universos que supoñiamos afastados e en confrontación.\nA elaboración do repertorio e da propia concepción musical de Kibitka foi un traballo profundo, prolongado e madurado lentamente. A formación foise consolidando durante ese tempo, o repertorio ampliouse, comezaron os primeiros concertos e no ano 2008 Kibitka asume a gravación e produción do seu primeiro disco: IDA HAЧAΛO. Para este primeiro traballo Kibitka reúne un equipo artístico completo: iluminación, escenografía, deseño gráfico, vestiario, textos, movemento e son. Con esta concepción integradora do coidado dun producto escénico Kibitka realiza unha residencia artística na Sala Nasa de Santiago de Compostela e alí estrea o seu primeiro espectáculo-concerto en abril do 2009.\nNa actualidade Kibitka traballa na produción do seu segundo disco.\nFotografías para a prensa\nTwitter de Kibitka\nVídeos de Kibitka\nDatos técnicos (Rider)


Os homes que non amaban ... ás árbores\nXinzo de Limia 03-03-2013\nRespecto. (Do lat. respectus, atención, consideración).\n2. m. Miramento, consideración, deferencia.\nQue é máis fácil de recuperar, o céspede ou unha árbore adulta? Se pensamos en que un céspede novo podémolo instalar nunhas poucas horas (céspede cultivado) ou pode medrar nun par de meses (sementeira) e que para conseguir unha árbore adulta necesítanse decenas de anos, case seguro que todos estaremos de acordo na resposta: o céspede.\nQue merece entón máis respecto? Como amosa o cartel, na maioría dos nosos pobos, vilas e cidades a prioridade é o céspede mentres que as árbores soportan mutilacións como as da imaxes tomadas a pasada fin de semán en Xinzo de Limia; sen dúbida, un exemplo máis do modelo de tratamento que se lle dá ao arborado público e se transmite á cidadanía.\nPero, neste caso de Xinzo de Limia o esperpento vai aínda máis alá: os alumnos dunha Escola Obradoiro promovida polo Concello están a realizar no Parque do Toural unhas moi discutibles labores de xardinería na liña que comentamos. Moi lamentablemente, os novos aprendices, futuros traballadores, perpetuarán este odio arboricida no canto de contribuir a espallar o respecto, atención, consideración, miramento e deferencia que ben merecen os seres vivos máis grandes que nos acompañan durante as nosas vidas.\nPreme aquí para ver a presentación que nos remitiu un socio.\nFotografía: Alguén debeu pensar que o sinal de tráfico indica como podar as árbores.\nEscríbelle ao Concello de Xinzo de Limia pedíndolle que respecte as árbores e deteña a desfeita no Parque do Toural e no resto do concello: concello@xinzodelimia.es\nFotografías: Pésima ensinanza aos alumnos da Escola Obradoiro de Xinzo de Limia sobre como podar as árbores (esquerda) e pésimo o recordo que se levan os visitantes ao saír do núcleo urbán de Xinzo de Limia (dereita).